లూథియానా, ముంబై, ఏప్రిల్ 4: వాల్మీకిపై వివాదాస్పద వ్యాఖ్యలు చేసిన కేసులో ప్రముఖ నటి రాఖీసావంత్ అరెస్టు! మంగళవారమంతా మీడియాలో ఈ వార్త విస్తృతంగా హల్చల్ చేసింది. తాము ఆమెను అరెస్టు చేయలేదని పంజాబ్ పోలీసులు చెబుతుండగా.. ఆమె ప్రతినిధి పారుల్ చావ్లా మాత్రం, రాఖీ తనంతటతానే పోలీసులకు లొంగిపోయిందన్నారు. దాదాపు 11 ఏళ్ల క్రితం.. ప్రముఖ గాయకుడు మికాసింగ్ బర్త్డే పార్టీలో తనతో అసభ్యంగా ప్రవర్తించాడంటూ రాఖీసావంత్ కేసు పెట్టిన సంగతి గుర్తుందా? అదే మికాసింగ్పై గత ఏడాది మరో మోడల్ లైంగిక వేధింపుల కేసు పెట్టింది. ఈ కేసు విషయంలో రాఖీసావంత్ మికాసింగ్ను వెనకేసుకొచ్చింది. 2016 జూలైలో ఒక టీవీ చానల్కిచ్చిన ఇంటర్వ్యూలో.. అతడు అమాయకుడని, ఆ అమ్మాయిదే అంతా తప్పని తేల్చిచెప్పింది. అంతటితో ఆగకుండా.. హంతకుడైన వాల్మీకి కూడా తర్వాతి కాలంలో ఓ రుషిగా మారాడని, అవకాశం వస్తే మికాలాంటివాళ్లు మంచి వాళ్లు అవుతారని.. వ్యాఖ్యానించింది.
luthiana, mumbai, epril 4: valmikipai vivaadaaspada vyaakhyalu chesina kesulo pramukha nati rakhisavant arestu! mangalavaaramantaa medialo ee vaarta vistrutamgaa halchal chesindi. taamu aamenu arestu cheyaledani panjab poliisulu chebutundagaa.. aame pratinidhi parul chavla maatram, rakhi tanantatataane polisulaku longipoyindannaru. daadaapu 11 ella kritam.. pramukha gayakudu micassing barthde paartiiloo tanatho asabhyamgaa pravartinchaadantuu rakhisavant kesu pettina sangati gurtunda? adhe mikasingpai gatha edaadi maro modal laingika vedhimpula kesu pettindi. ee kesu vishayamlo rakhisavant mikasingnu venakesukochindi. 2016 juulailoo oka tv chaanalkichina interviewlo.. atadu amayakudani, aa ammayide antaa tappani telchicheppindi. antatitho agakunda.. hantakudaina valmiki kuudaa tarvaati kaalamlo oo rushigaa maradani, avakaasam vaste mikaalaantivaallu manchi vaallu avutaarani.. vyaakhyaaninchindi.